આધાર કાર્ડના વિરોધમાં બહુ દલીલો થઈ છે, પણ તે મુખ્યત્વે અંગ્રેજી મીડિયામાં. અંગ્રેજી મીડિયામાં વાત બહુ ચગે પછી ભારતીય ભાષાઓના અખબારોમાં પણ તેની ચર્ચા ઉપડે, પણ તેમાં સ્વતંત્ર રીતે ચર્ચા મોટા ભાગે થતી નથી. તેથી આધાર કાર્ડમાં મૂળ મુદ્દો શું છે તે હજી સુધી સ્પષ્ટ થયું નથી. આ લેખમાં તે સ્પષ્ટ કરવાનો ઇરાદો પણ નથી, કેમ કે તે માટે લાંબી ચર્ચા કરવી પડે તેમ છે. પહેલાં તો પ્રાઇવસીનો કન્સેપ્ટ ક્લિયર કરવો પડે. આધુનિક જમાનામાં તમારો ડેટા અયોગ્ય હાથમાં જાય તો શું થાય તે સમજાવવું પડે. એક દાખલો આપી દઈએ – તમારું આધાર કાર્ડ, પાન કાર્ડ, રેશન કાર્ડ લિન્ક કરેલા હોય એટલે કોઈકના હાથમાં તે આવી શકે. સરકારી કચેરીમાં બેઠેલો ક્લર્ક સાહેબ વતી કામ કરતો હોય તે તમારા ડોક્યુમેન્ટની પ્રિન્ટ કાઢી લે. આ પ્રિન્ટના આધારે તે મોબાઇલ નંબર લઇ લે.